**Jegyzőkönyv**

**Lőrinc-Kertváros Polgárőr Csoport és Önkéntes Tűzoltó Egyesület**

**megtartott közgyűléséről**

A taggyűlés 2018. június 21-én, Budapest Sina Simon sétány 2. szám alatt, az LKPCS-ÖTE hivatalos iroda helyiségében került megtartásra.

Székely László elnök 10 óra 15 perckor megnyitja a taggyűlést, üdvözöli a megjelenteket. Megállapítja, hogy a taggyűlésen 13 fő jelent meg, akik teljes szavazati joggal rendelkeznek­. Az egyesület taglétszám 25 fő a megjelent szavazati joggal rendelkezők az összes szavazati joggal rendelkező 55%-a.

A tagság egyhangúan megszavazta jegyzőkönyv vezetőnek Dobos Gábort.

Jegyzőkönyv hitelesítőinek Pásztor Gábort és Péter István Dánielt választotta a tagság.

**Székely László elnök előterjesztette a napirendi pontokat:**

- tájékoztatás a vezetőségi ülésről

- Pénzügyi Beszámoló

- FEB tag választás

- Új tagok bemutatása

- Új adatvédelmi szabályzat elfogadása

- Web oldal kezelése:

- Polgárőr Jutalmazás

- Szeptemberi díj átadó, családi nap

- Szeptemberi kóstoló a Bókay kertben

- Gépjármű használata

- Egyéb események, észrevételek megbeszélése

**Tájékoztatás a vezetőségi ülésről:**

Elnök úr tájékoztatta a tagságot a vezetőségi ülésen elhangzottakról.

**Pénzügyi Beszámoló:**

Elnök úr tájékoztatta a tagságot, hogy csoportunk pénzügyi helyzete stabil, a gépkocsi költségeit kifizettük, külső céges támogatásokat is várunk még a negyedéves önkormányzati támogatás mellett.

Előzetes információk szerint a mi csoportunk nyerte el ismét PLER kézilabda csapat hazai mérkőzések biztosítását.

Több pályázaton is indultunk, (Önkormányzati, FKI, BPSZ) ahol eszközöket, illetve fenntartási költségre nyertünk el. Az Önkormányzat az éves támogatásunkat 500.000 forinttal megemelte a tagság aktív és eredményes munkája miatt!

A rendőrségi pályázaton nyertünk egy használt korábbi rendőr személygépkocsit, de megtekintés után a rossz műszaki, esztétikai állapota miatt nem tartottunk rá igényt.

Elnök úr megigényelte a tagok részére a polóra elhelyezhető névtáblát, ára 500 ft, de mivel ez személyes ezért ezt mindenkinek ki kell fizetni.

**FEB tag választás**

Elnök úr tájékoztatta a vezetőséget, hogy Demeter Zsolt tagtársunk elfoglaltsága miatt nem tudja tovább vállalni az egyesületi tagságot és feladatokat, ezért helyette új FEB tagot kell a közgyűlésre javasolni, választani. Javaslat szerint Molnár Krisztiánt választotta meg a tagság!

**Új tagok bemutatása**

Elnök úr bemutatta a 2 új jelentkezőt a csoportnak: Búzás József, Garamvölgyi István

**Új adatvédelmi szabályzat**

Tájékoztatta a vezetőséget, hogy a BPSZ megküldte az új EU-s jogszabály egyesületekre vonatkozó verzióját, ezt majd el kell fogadni, mindenkivel ismertetni kell. Ezt ismertette a tagság előtt és egyhangúlag elfogadta az új szabályzatot!

**Web oldal kezelése:**

Demeter Zsolt kezelte az egyesület weblapját, ezért a távozása miatt új tagnak kell átvenni a honlap kezelését. A tagság Elnök úr javaslatára Tombor Szilárdot választotta meg a feladatra.

**Polgárőr Jutalmazás:**

Polgárőr napra szeptember 1-jén kerül sor a Bókay kertben. Erre meghívjuk tagságunkat családdal, és ennek keretén belül történik az egyesületünk tagjainak jutalmazása is. A vezetőség az alábbi tagokat terjeszti fel jutalmazásra: Floszmann Anna, Lőke Csaba, Pénzes László, Péter István Dániel. A felterjesztett személyeket a tagság egyhangúlag elfogadta.

Ezen a napon lesz egy családi nap ahova szeretettel vár a vezetőség mindenkit. Várjuk a családokat, hozzátartozókat is.

**Szeptemberi kóstoló a Bókay kertben:**

A fesztiválon számítunk a tagokra az esemény biztosítására, valamint közös főzést tervezünk, így várjuk ide is a családokat is.

**Gépjármű használata:**

Próbáljon mindenki nyomatékosabban figyelni a gépkocsi rendjére és tisztaságára, mivel már az új autóban is találtunk szemetet, egyéb nem oda való anyagokat!

**Egyéb események, észrevételek megbeszélése:**

Mindenki a következő hónapi szolgálati lehetőséget mielőbb adja le, hogy a szolgálatvezető mielőbb el tudja készíteni a szolgálatvezénylést, mert a rendőrség felé is le kell adni.

A szolgálatvezető javasolja, hogy egy pár rádiót vásároljon az egyesület, amit káreseteknél használhatnak a szolgálatban lévő tagok. A tagság 2 db ICON típusú rádió megvásárlását egyhangúlag szavazta meg az egyesület.

Valamint a tagság megszavazott 2 db fedélzeti kamera vásárlását is.

Székely László elnök a taggyűlést 11 óra 05 perckor lezárja.

Budapest, 2018. 06. 23.

 …………………………………….. ……………..…..………………..

 elnök jkv. vezető

………………………………………… ………………………………………

hitelesítő tag hitelesítő tag